Document ID: 32009D0324

KOMISSION PÄÄTÖS,
tehty 14 päivänä huhtikuuta 2009,
tiettyjen aineiden jättämisestä pois biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY liitteistä I, I A tai I B
(tiedoksiannettu numerolla K(2009) 2566)
(ETA:n kannalta merkityksellinen teksti)
(2009/324/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
sekä katsoo seuraavaa:
(1)
Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B.
(2)
Tässä luettelossa on useita aineiden ja tuotetyyppien yhdistelmiä, joiden tarkasteluun ilmoitetut osallistujat ovat vetäytyneet pois tarkasteluohjelmasta.
(3)
Komissio tiedotti asiasta jäsenvaltioille asetuksen (EY) N:o 1451/2007 11 artiklan 2 kohdan, 12 artiklan 1 kohdan sekä 13 artiklan 5 kohdan nojalla. Tämä tieto myös julkistettiin sähköisesti 14 päivänä kesäkuuta 2006.
(4)
Kolmen kuukauden kuluessa kyseisen tiedon sähköisestä julkistamisesta muita henkilöitä on ilmoittanut haluavansa osallistua kyseisten aineiden ja tuotetyyppien yhdistelmien tarkasteluun.
(5)
Komission päätöksessä 2007/794/EY (3) vahvistetaan kyseisiä aineiden ja tuotetyyppien yhdistelmiä koskevan täydellisen asiakirja-aineiston toimittamisen uudeksi määräajaksi 30 päivä huhtikuuta 2008.
(6)
Eräistä kyseisistä aineiden ja tuotetyyppien yhdistelmistä ei kuitenkaan saatu täydellisiä asiakirja-aineistoja kyseisen määräajan kuluessa.
(7)
Asetuksen (EY) N:o 1451/2007 12 artiklan 4 ja 5 kohdan nojalla kyseisiä aineita ei sen vuoksi pitäisi sisällyttää direktiivin 98/8/EY liitteisiin I, I A tai I B kyseessä olevien tuotetyyppien osalta.
(8)
Tässä päätöksessä säädetyt toimenpiteet ovat biosidituotteita käsittelevän pysyvän komitean lausunnon mukaisia,
ON TEHNYT TÄMÄN PÄÄTÖKSEN:
1 artikla
Tämän päätöksen liitteessä mainittuja aineita ei sisällytetä direktiivin 98/8/EY liitteisiin I, I A tai I B kyseessä olevien tuotetyyppien osalta.
2 artikla
Asetuksen (EY) N:o 1451/2007 4 artiklan 2 kohdan soveltamiseksi tätä päätöstä sovelletaan 1 päivästä kesäkuuta 2009.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä huhtikuuta 2009.

Labels: 3
1
6